ตลท.ปลด SP หุ้น NMG พรุ่งนี้ หลังเปิดข้อมูลงบการเงินครบ
ตลท.ปลด SP หุ้น NMG พรุ่งนี้ (31 ม.ค.) หลังเปิดข้อมูลงบการเงินครบ แต่คงเครื่องหมาย C ต่อไป เหตุแก้ไขเหตุไม่ครบถ้วน
30 ม.ค. 2562

ตลาดหลักทรัพย์แห่งประเทศไทย (ตลท.) ปลดเครื่องหมาย SP หุ้นบริษัท เนชั่น มัลติมีเดีย กรุ๊ป จำกัด (มหาชน) หรือ NMG รอบเช้าพรุ่งนี้ (31 ม.ค.) หลังจากบริษัทได้นำส่งงบการเงินดังกล่าวแล้ว เพื่อให้ผู้ลงทุนมีเวลาศึกษาข้อมูลงบการเงิน หมายเหตุประกอบงบการเงิน และคำชี้แจงของบริษัท
ทั้งนี้ ตลาดหลักทรัพย์ได้ขึ้น SP หลักทรัพย์ของ NMG ตั้งแต่วันที่ 2 มีนาคม 2561 เป็นต้นมา กรณีไม่ส่งงบการเงินประจำปี 2560 งบการเงินไตรมาสที่ 1, 2 และ3 ปี 2561 มายังตลาดหลักทรัพย์ฯ ภายในเวลาที่กำหนด
อย่างไรก็ตาม ตลท.ยังคงเครื่องหมาย C หลักทรัพย์ของ NMG ต่อไปเนื่องจากยังแก้ไขเหตุไม่ครบถ้วน ซึ่ง NMG ส่วนของผู้ถือหุ้น &lt; 50% ของทุนชำระแล้วสำหรับงบการเงิน ไตรมาสที่ 3 สิ้นสุดวันที่ 30 กันยายน 2561